Protokol z pretekov: *10. kolo oblastného rebríčka Západnej oblasti SZOŠ 2019, Jesenný Sporko 2019, Majstrovstvá Západnej oblasti v orientačnom behu na dlhej trati, Bratislavský krajský pohár mládeže v orientačnom behu 2019*

Vyhlasovateľ: *Západná oblasť Slovenského zväzu orientačných športov*

Organizátor: *Slovenský zväz orientačných športov, Junácka 6, Bratislava*

Technické zabezpečenie: *Klub orientačného behu KOBRA Bratislava*

Dátum:   *16.11.2019, sobota*

Klasifikácia pretekov: *Otvorené, denné preteky jednotlivcov s určeným poradím KS na dlhej trati*

Centrum a miesto pretekov: *Svätý Jur, Informačné centrum AINova*

Opis terénu: *Malokarpatský lesný, kopcovitý terén, stredne hustá cestná sieť, väčšinou výborná priebežnosť aj viditeľnosť, miestami rúbaniská so zhoršenou priebežnosťou; skalnaté násypy – kamenice, staré vinohrady - pustáky.*

Mapa: *Stredoveký vodovod, M=1:10 000, E=5 m, stav 9/2019, časti mapované v r. 2015 a 2016 boli v obmedzenej miere revidované pre aktuálne trate a kontroly. Autor O. Piják. Mapy boli vytlačené na vodeodolnom syntetickom papieri Pretex, gramáž 100 g/m2, formát A3.*

Funkcionári pretekov: *Riaditeľ pretekov: Peter Illés  
Hlavný rozhodca: Michal Stasz, R3  
Vedúci štartu: Anton Kniebügl, R3  
Vedúci cieľa: Jozef Wallner*

*Spracovanie výsledkov: Karol Hierweg, R2  
Stavba tratí: Peter Illés*

Hodnotenie pretekov:  *Preteky sa uskutočnili za oblačného počasia s občasnými zrážkami a teplotou 12-15 stupňov Celsia. Nevyskytli sa žiadne zranenia. Námietky ani protesty neboli podané.*

*Celkovo odštartovalo 201 pretekárov. Ďalších, takmer 50 pretekárov absolvovalo detskú obrázkovú trať, ktorú usporiadateľ pripravil v priestoroch Scheidlinovej záhrady.*

*V priebehu pretekov nedošlo ku žiadnemu problému s osadenými kontrolnými stanovišťami..*

*Časový harmonogram bol dodržaný. Vyhlásenie výsledkov sa začalo o 20 minút skôr oproti pokynom a prebehlo v zmysle propozícii resp. pokynov.*

*Organizátor týmto ďakuje aj Informačnému centru AINova, mestskému úradu vo Svätom Jure a Dobrovoľnému hasičskému zboru, ktorí poskytli kvalitné zázemie pre pretekárov (šatne, WC, stoly a lavice, prístrešok).*

Schvaľovacia doložka: *Hlavný rozhodca schválil výsledky v plnom rozsahu.*

*Peter Illés v.r., riaditeľ pretekov Michal Stasz v.r., hlavný rozhodca*